हांगकांग ने टॉस जीतकर पहले बल्लेबाजी करने का फैसला किया। हांगकांग को पहला झटका लगा जब निजाकत खान 13 रन बनाने के बाद लापरवाही भरे ढंग से रन आउट हुए। इसके बाद कप्तान अंशुमन रथ 19 रन बनाने के बाद फहीम अशरफ की गेंद पर विकेटकीपर सरफराज अहमद को कैच दे बैठे। हसन अली ने क्रिस्टोफर कार्टर (2) को इमाम उल हक के हाथों झिलवाया। इसके बाद शादाब ने एक ओवर में हांगकांग को दो झटके दिए। उन्होंने बाबर हयात (7) को विकेटकीपर सरफराज के हाथों स्टम्प करवाया। उन्होंने इसके बाद एहसान खान को बगैर खाता खोले एलबीडब्ल्यू किया।